Sīklietotne
Sīklietotne (angļu: applet) ir neliela programma, kas darbojas lielākas programmas sastāvā klienta datorā. Termins tika ieviests ar AppleScript valodu 1993. gadā. Mūsdienās ar šo terminu pamatā saprot programmēšanas valodā Java rakstītās sīklietotnes, kas tiek izpildītas tīmekļa pārlūkprogrammā. Līdzīga veida programmas, kas darbojas servera pusē, sauc par serversīklietotnēm. Sīklietotnēm parasti ir sava lietotāja saskarne. Ar to tās atšķiras no skriptu programmēšanas valodās (piemēram, JavaScript) rakstītām programmām, kuras arī darbojas lielākas programmas sastāvā klienta datorā, bet kurām parasti nav savas lietotāja saskarnes.